2017 elején – edzőjével együtt – átigazolt a CS Dinamo București csapatához. A 2017-es koppenhágai rövid pályás úszó-Európa-bajnokságon – a saját országos csúcsát megdöntve – 100 méter háton az orosz Kliment Kolesznyikov és az olasz Simone Sabbioni mögött harmadikként csapott célba. Tizenegy évvel Răzvan Florea 200 méter háton úszott bronzérme után személyében állhatott fel ismét dobogóra román úszó rövid pályás Európa-bajnokságon. Az 50 méteres hátúszás elődöntőjének – első – futamában 23,21 másodperccel elsőként ért be, s ezzel másodikként kvalifikálta magát a döntőbe, ahol végül az 5. helyet sikerült megszereznie.